Høsten 1951 hadde Hedin endelig klart å skaffe seg jobb på land, - i entreprenørselskapet Selmer ved Borregaard-anlegget i Østfold. Da arbeiderne på anlegget ønsket ham som tillitsmann møtte han på ny stengt dør i fagbevegelsen, da hans søknad om medlemskap i Bygningsarbeiderforbundet skulle behandles. NSF mente et ekskludert medlem ikke kunne benyttes som «tillitsmann og talsmann». Forbundsstyret i Bygningsarbeiderforbundet vedtok like godt at samtlige 125 arbeidere på anlegget ville bli ekskludert om de ikke omgjorde valget av Hedin. De bøyde unna.